Държавен вестник, бр. 1, 2007 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  1
Раздел V
Парични обезщетения и помощи при
прилагане на международен договор
Чл. 27. (1) Установяването в друга държава
на временна неработоспособност, бременност
или раждане на лица, осигурени съгласно бъл-
гарското законодателство, се извършва по реда,
утвърден в тази държава.
(2) Осигуреното лице уведомява компетент-
ната осигурителна институция на държавата,
на чиято територия е установена временната
неработоспособност, бременността или ражда-
нето, която, спазвайки правилата за координа-
ция на системите за социална сигурност, пред-
видени в международни договори, по които
Република България е страна, изпраща утвър-
дените формуляри и други документи с необхо-
димите данни до службата в НОИ, на която е
възложено прилагането на международните
договори. В тези случаи болничен лист по реда
на Наредбата за медицинската експертиза на
работоспособността не се издава.
(3) Получените формуляри и приложените
документи се изпращат на съответното ТП на
НОИ—компетентно да изплаща паричните
обезщетения и помощите по наредбата. В слу-
чаите, в които е необходим постоянен адрес на
българска територия и осигуреното лице няма
такъв, компетентно за преценка на правото е
Столичното управление “Социално осигурява-
не”, а за изплащането—службата в НОИ, на
която е възложено прилагането на междуна-
родните договори.
Чл. 28. Когато българският осигурителен
стаж не е достатъчен за придобиване право на
парични обезщетения и помощи по наредбата,
той се сумира със зачетения съгласно законо-
дателството на друга държава осигурителен
стаж, когато международен договор, по който
Република България е страна, го предвижда.
Чл. 29. (1) Лицата по чл. 10 представят в
съответните ТП на НОИ и в техните филиали
документите за осигурителен стаж, придобит в
друга държава, издадени от съответната чужда
осигурителна институция.
(2) При зачетен осигурителен стаж чрез изда-
ден и заверен формуляр по установен с междуна-
роден договор ред паричните обезщетения и по-
мощи се изплащат чрез съответните ТП на НОИ.
(3) При деклариране на осигурителен стаж,
придобит в друга държава без необходимите до-
кументи, проверката и удостоверяването му се
извършват по установения с международния до-
говор ред от службата в НОИ, на която е възло-
жено прилагането на международните догово-
ри. Издаденото удостоверение, потвърждаващо
зачетен осигурителен стаж от друга държава, се
изпраща на съответните ТП на НОИ—компе-
тентни за преценка на правото на лицето.
Чл. 30. (1) Паричните обезщетения и помо-
щите по наредбата се изплащат в друга държа-
ва при условията и по реда на международен
договор от службата, на която е възложено
прилагането му, когато правоимащото лице
пребивава в другата държава и е избрало да
получава дължимите суми в чужда банка.
(2) Изплащането на парични обезщетения и
помощи в друга държава се извършва от служ-
бата в НОИ, на която е възложено прилагането
на международните договори, чрез преводи в
евро или друга конвертируема валута, посоче-
на в международен договор, по банкова сметка,
посочена от лицето.
(3) При превод по банкова сметка банкови-
те преводни разноски са за сметка на лицето
получател.
(4) При избор за получаване на парично обез-
щетение или парична помощ по банкова сметка
в българска банка паричните обезщетения и
помощи се изплащат от съответните ТП на НОИ.
Раздел VI
Спорове
Чл. 31. (1) Ако се установи, че лицето няма
право на парично обезщетение или помощ,
длъжностното лице, на което е възложено ръ-
ководството по изплащането на паричните обез-
щетения и помощите, или упълномощено от него
длъжностно лице издава разпореждане за от-
каз в 30-дневен срок от датата на получаване на
документите по чл. 3—8, 12, 14 и 15.
(2) Екземпляр от разпореждането се изпра-
ща на лицето по пощата с обратна разписка в
3-дневен срок от издаването му.
(3) Разпореждането за отказ може да се об-
жалва в 14-дневен срок от получаването му
пред ръководителя на ТП на НОИ по реда на
чл. 117 КСО.
(4) Споровете относно правото и размера на
паричните обезщетения и помощите се реша-
ват по реда на чл. 117 КСО.
Допълнителна разпоредба
§ 1. По смисъла на наредбата “съответното
ТП на НОИ” е, както следва:
1. за самоосигуряващите се лица—ТП на
НОИ по постоянен адрес на физическото лице;
2. за местните юридически лица—ТП на НОИ
по седалище;
3. за неперсонифицираните дружества и оси-
гурителните каси—ТП на НОИ по адрес на уп-
равление;
4. за чуждестранните търговски представи-
телства—ТП на НОИ по адрес на търговското
представителство;
5. за клон на чуждестранно лице—ТП на
НОИ по седалище на клона, съответно адрес
на управление на поделението или представи-
телството;
6. за осигурителите и самоосигуряващите се
лица, регистрирани в ТД “Големи данъкоплат-
ци и осигурители” на Националната агенция за
приходите—ТП на НОИ по седалище на юри-
дическото лице и по постоянен адрес на физи-
ческото лице;